text: Postkasser på udsalg
  23 marts 2012 kl. 16.26
  Det er ikke alene private husejere, der er løbet sur i postloven. Også boligselskaber har haft problemer. Esbjerg almennyttige Boligselskab har fejlinvesteret op mod 300.000 kroner i postkasser.
  Etageejendomme skal have et postkasseanlæg i stueetagen, så alle husstande har hver sin postkasse.
  Imidlertid kan ældre- og handicappede få dispensation, hvis de har svært ved at gå ned til en postkasse.
  Det var boligselskabet ikke været tilstrækkelig opmærksom på. Det gik for sent i gang med at søge dispensation til ældre- og handicapboliger.
  Nu har boligselskabet fået dispensation, men det nåede at sætte op mod 300 overflødige postkasser op. Med opsætning repræsenterer hver postkasse en værdi på mellem 800 og 1.000 kroner.
  Selskabet har nu sat de overflødige postkasser på udsalg.
  